Κύπελλο Γ΄ Εθνικής ποδοσφαίρου

Το Κύπελλο Γ΄ Εθνικής Κατηγορίας ήταν μια ελληνική ποδοσφαιρική διοργάνωση κυπέλλου ανδρών που καθιερώθηκε την περίοδο 2013–14. Σε αυτή συμμετείχαν μόνο οι σύλλογοι της Γ΄ Εθνικής ερασιτεχνικής κατηγορίας. Ο κυπελλούχος Γ΄ Εθνικής αγωνίζεται στο τέλος της περιόδου με το νικητή του Κυπέλλου Ερασιτεχνών για το Σούπερ Καπ Ερασιτεχνών Ελλάδος. Κυπελλούχος για τη σεζόν 2014–2015 αναδείχθηκε η ομάδα του Α.Ο. Τρίκαλα νικώντας τον Εθνικό Πειραιώς στον τελικό με σκορ 3-2. Ο θεσμός καταργήθηκε το 2015 και οι ομάδες της Γ' Εθνικής ενσωματώθηκαν στο Κύπελλο ερασιτεχνών"Η ΕΠΟ καταργεί το κύπελλο στην Γ Εθνική" Ιστότοπος arcadiaportal.gr, όμως επανήλθε αμέσως από την επόμενη περίοδο"ΠΡΟΚΗΡΥΞΗ ΑΓΩΝΩΝ ΚΥΠΕΛΛΟΥ Γ΄ ΕΘΝΙΚΗΣ ΚΑΤΗΓΟΡΙΑΣ ΠΕΡΙΟΔΟΥ 2016 - 2017"  Επίσημος ιστότοπος της ΕΠΟ.. Τελικά το 2017 ο θεσμός έπαψε οριστικά. 

Η διοργάνωση
Η ανάγκη της διοργάνωσης προέκυψε το 2013, έπειτα από τη κατάργηση της επαγγελματικής Γ΄ Εθνικής και τη δημιουργία της ερασιτεχνικής Γ΄ Εθνικής κατηγορίας με έξι ομίλους. Η ΕΠΟ δημιούργησε το νέο θεσμό, ώστε οι ερασιτεχνικές ομάδες της Γ΄ Εθνικής να αγωνίζονται μεταξύ τους σε μια διοργάνωση κυπέλλου πιο ανταγωνιστική από τα κύπελλα των τοπικών ενώσεων. Η συμμετοχή όλων των ομάδων της Γ΄ Εθνικής είναι υποχρεωτική. 
Στην πρώτη φάση (προκριματική) της διοργάνωσης οι ομάδες του κάθε ομίλου αγωνίζονται μεταξύ τους σε μονούς αγώνες νοκ-άουτ (με παράταση και πέναλτι), μέχρι την ανάδειξη του κυπελλούχου του ομίλου. Τα ζευγάρια προκύπτουν, έπειτα από κλήρωση. 
Στη δεύτερη φάση (ημιτελική) μετέχουν τέσσερις ομάδες, οι κυπελλούχοι κάθε ομίλου. Οι ομάδες έπειτα από κλήρωση αγωνίζονται σε μονούς αγώνες νοκ-άουτ σε ουδέτερα γήπεδα τα οποία ορίζει η ΕΠΟ.
Ο τελικός διεξάγεται σε ουδέτερο γήπεδο το οποίο ορίζει η ΕΠΟ. Σε περίπτωση ισοπαλίας ακολουθούν παράταση και πέναλτι.

Τελικοί
 Περίοδος Κυπελλούχος Σκορ Φιναλίστ Χώρος2013–14Α.Ε. Λάρισας2–1ΠανελευσινιακόςΣτάδιο Λειβαδιάς2014–15Α.Ο. Τρίκαλα3–2Εθνικός ΠειραιώςΓήπεδο Άμφισσας2015–16<center> Δεν διεξήχθη  Οι ομάδες της κατηγορίας συμμετείχαν κανονικά στην πρώτη φάση του θεσμού, στο τοπικό Κύπελλο της κάθε ένωσης. Με τις αλλαγές που έφερε η ΕΠΟ, η συμμετοχή των ομάδων στη δεύτερη φάση του Κυπέλλου Ερασιτεχνών, δηλαδή των Κυπελλούχων των Ενώσεων, ήταν πλέον υποχρεωτική και όχι προαιρετική, όπως ήταν τα τελευταία χρόνια, ενώ η ομάδα που θα κατακτούσε το Κύπελλο Ερασιτεχνών θα κέρδιζε απευθείας την άνοδο στη Γ’ Εθνική και αν αγωνίζονταν ήδη στη Γ’ Εθνική, τότε το εισιτήριο πήγαινε στον φιναλίστ.Καταργεί το Κύπελλο Γ’ Εθνικής η ΕΠΟ 2016–17ΑΕ Καραϊσκάκης Άρτας1–0Αχαϊκή Κ. ΑχαΐαςΓήπεδο Παναιτωλικού

.

 Δείτε επίσης 
 Σούπερ Καπ Ερασιτεχνών ποδοσφαίρου Ελλάδος

 Παραπομπές 

 Πηγές 
 Το νέο πρωτάθλημα και το Κύπελλο της Γ' Εθνικής. 

 Εξωτερικοί σύνδεσμοι 



Κατηγορία:Ειδικό ερασιτεχνικό πρωτάθλημα ποδοσφαίρου
Κατηγορία:Κύπελλα ποδοσφαίρου Ελλάδας